MILL เซ็นสัญญาข้อตกลงพันธมิตรยักษ์ในญี่ปุ่น พร้อมลุยขยายตลาดตปท.เพิ่ม
MILL เซ็นสัญญาข้อตกลงพันธมิตรยักษ์ในญี่ปุ่น พร้อมลุยขยายตลาดตปท.เพิ่ม
3 มิ.ย. 2558

บริษัท มิลล์คอน สตีล จำกัด (มหาชน) หรือ MILL ระบุว่าในวันนี้(3 มิ.ย.) บริษัทได้เซ็นสัญญา บันทึกข้อตกลง กับ บริษัท โกเบ สตีล จำกัด ที่ประเทศญี่ปุ่น เพื่อเดินหน้าการลงทุนธุรกิจเหล็กลวดเกรดพิเศษ ในบริษัท มิลล์คอน สเปเชี่ยล สตีล จำกัด รวมถึง สัดส่วนการลงทุน , เงินลงทุน และอุปกรณ์การผลิตที่สำคัญ
สำหรับ บริษัท โกเบ สตีล จำกัด เป็นหนึ่งในผู้ผลิตเหล็กที่ใหญ่ที่สุดในประเทศญี่ปุ่น ก่อตั้งขึ้นเมื่อปี 1905 ธุรกิจหลักคือเป็นผู้ผลิตเหล็ก และเหล็กลวดเกรดพิเศษ และธุรกิจอื่นๆ
โดยบริษัท โกเบ สตีล จำกัด ได้ขยายฐานการผลิต เพื่อรองรับความต้องการของตลาดเหล็กลวดเกรดพิเศษไปยังประเทศจีน สหรัฐอเมริกา เม็กซิโก และประเทศไทย ซึ่งการเข้าร่วมลงทุนในครั้งนี้ จะเป็นการพัฒนาการผลิตและการขยายตลาดของเหล็กลวดเกรดพิเศษ ทั้งในประเทศไทย และภูมิภาคเอเชียตะวันออกเฉียงใต้